# Mallikadun katusuunnitelman selostus

|  |
| --- |
| Selostuksen tiedot |
| Kohteiden nimet | Mallikatu |
| Piirustusnumero | 54321–1 |
| Selostuksen laati | nimi, titteli, pvm. |
| Selostuksen hyväksyi | nimi, titteli pvm. |
| Tiedoksi | Kaupunkitilalautakunta |

## Suunniteltava kohde

Mallikatu sijaitsee Mallilan (00) kaupunginosassa. Katusuunnitelma koskee mallikatua välillä Mallikuja–Mallitie ja se on esitetty piirustuksessa nro 54321–1.

Katusuunnitelma on voimassa olevan asemakaavan (tähän kaavan nimi/nimet) mukainen.

## Suunnittelun lähtökohdat ja tavoitteet

Mallikatu on uusi katu, jonka länsipuolella sijaitsee nykyinen Mallilan liikuntapuisto. Kadun itäpuolelle rakentuu uusi Mallikylän asuinalue. Katu sijoittuu pääosin rakentamattomaan metsämaastoon.

Mallikadun rakentaminen mahdollistaa asemakaavan mukaisen asuntorakentamisen Mallikylän alueella.

Kadun pääasialliset käyttäjät ovat alueen asukkaat. Kevyessä liikenteessä on myös läpikulkua muun muassa Mallikylän juna-asemalle.

## Liikenteellinen ratkaisu

Mallikatu on asuinalueen kokoojakatu, johon liittyvät uudet tonttikadut Mallikuja ja Mallipolku. Mallikatu liittyy eteläpäästään rakennettavalla kanavoidulla valo-ohjatulla T-liittymällä nykyiseen Mallikaareen. Pohjoispäässä Mallikatu liittyy rakennettavalla kiertoliittymällä nykyiseen Mallilankatuun.

Mallikadun katualueen leveys on 16,0 metriä. Ajoradan leveys on 7,0 metriä. Ajoradan länsireunaan rakennetaan 2,5 metriä leveä jalkakäytävä ja kadun itäreunaan 2,5 metriä leveä pysäköinti- ja erotuskaista sekä 4,0 metriä leveä yhdistetty jalkakäytävä ja pyörätie.

Suunniteltu ratkaisu on Kadut ja puistot -palvelualueen liikennesuunnittelun laatiman liikennesuunnitelman nro xxxxx periaatteiden mukainen.

## Pintamateriaalit, kasvillisuus ja rakenteet

Ajorata, jalkakäytävä, yhdistetty jalkakäytävä ja pyörätie sekä pysäköintipaikat päällystetään asfaltilla. Pysäköinti- ja erotuskaistalla katupuiden ympärykset kivetään harmaalla noppakiveyksellä. Reunatuet ovat harmaata graniittia. Mallikadun kiertoliittymän kavennus on harmaata nupukiveä. Keskisaarekkeet kivetään harmaalla noppakiveyksellä.

Pysäköintipaikkojen väliin istutetaan lehtipuita. Kiertoliittymän keskisaarekkeeseen istutetaan matalia maanpeitekasveja.

Mallikadun ja liikuntapuiston väliin rakennetaan kadun keskivaiheille noin 35 metriä pitkä tukimuuri kivikorirakenteena. Muurin korkeus on enimmillään noin 2 metriä.

## Valaistus

Mallikatu valaistaan uusilla 10 metriä korkeilla pylväsvalaisimilla, jotka sijoitetaan pysäköinti- ja erotuskaistalle.

## Tasaus ja kuivatus

Mallikadun tasaus noudattaa pääpiirteissään alueen nykyistä maanpintaa. Kadun keskivaiheilla on noin 40 metriä pitkä osuus, jolla katu leikkautuu enimmillään noin 2 metriä nykyisen maanpinnan alapuolelle. Mallikatu liittyy molemmista päistään nykyisten katujen tasaukseen.

Mallikatu kuivatetaan hulevesiviemärillä, joka liittyy Mallikaaren nykyiseen hulevesiviemäriin.

Mahdollisessa tulvatilanteessa mallikadun vedet virtaavat Mallilankaarelle ja sieltä edelleen Mallikaaren eteläpuolella olevaan avo-ojaan, joka laskee Vantaanjokeen.

## Esteettömyys

Mallikadun suunnitteluratkaisut täyttävät esteettömyydelle asetetun perustavoitetason.

## Vuorovaikutus

Suunnittelun aikana järjestettiin x asukastilaisuutta/työpajatilaisuutta, joissa… Tähän myös kuvaus mahdollisista kyselyistä ym.

## Kustannusarvio

Rakentamiskustannukset ovat yhteensä noin xxx euroa (alv 0 %), josta kadunrakentamisen osuus on xxx euroa ja vesihuollon xxxx euroa.

## Muuta

Mallikadun rakentamisen aloittaminen on alustavasti vuoden 20xx rakentamisohjelmassa.